**Artūras Karnišovas**| Asmeniniai duomenys |
| --- |
| Gimimo data | 1971 m. balandžio 27 d. (51 metai) |
| Gimimo vieta | Klaipėda, Lietuva |
| Ūgis | 204 |
| Klubas |
| Dabar žaidžia | Baigęs karjerą |
| **Pozicija** | lengvasis kraštas |
| Profesionalūs klubai |
| 1987–19901990–19941994–19951995–19971997–19981998–20002000–2002 | Vilniaus „Statyba"Siton Holo universitetasŠolė „Pitch basket"Barselonos „FCB Barcelona"Pirėjo „Olympiacos"Bolonijos „PAF"Barselonos „Winterthur FCB" |   |
| Šalies rinktinė |
| 1992–1999 | Lietuva Lietuva | 16,4 |
|  |

| Medaliai |
| --- |
|
|  Europos čempionatai |
| **Sidabras** | Graikija 1995 | Lietuva |
| Olimpinės žaidynės |
| **Bronza** | Barselona 1992 | Lietuva |
| **Bronza** | Atlanta 1996 | Lietuva |

**Artūras Karnišovas** (g. 1971 m. balandžio 27 d. Klaipėdoje) – Lietuvos krepšininkas.

Biografija
----------

Savo krepšininko karjerą A. Karnišovas pradėjo 1987 m. Būdamas 16 metų buvo pakviestas į Vilniaus „Statybą". 1990 m. išvyko į JAV kur studijavo ir žaidė Siton Holo universiteto „Siton Hall Pirates" komandoje. Už universiteto komandą žaidė sėkmingai ir buvo komandos lyderis (PPG 18,1). Po tokios sėkmės žinoma tikėjosi kontrakto su NBA klubu, tačiau 1994 metų NBA Naujokų biržoje sėkmė nuo talentingo krepšininko nusisuko ir tiesiog tragiška baigtis – nei viena NBA komanda nesusidomėjo Siton Hall lyderiu! Vėliau buvo įvardintos tam priežastys, Karnišovas tiesiog inteligentiškas, tik europietiško kalibro krepšininkas ir jam žaisti NBA, kur dominuoja juodaodžiai atletai, būtų buvę labai sunku. 1992 m. sulaukė kvietimo į Lietuvos nacionalinę krepšinio rinktinę, su kuria iškovojo 2 olimpinius bronzos medalius (1992 m. Barselonoje, 1996 m. Atlantoje) ir tapo Europos vicečempionu. 1995 m. Baigęs mokslus ir įgijęs finansininko specialybę grįžo į Europą, kur pasirašė sutartį su Šolė „Pitch basket" komanda. Veliau perėjo į Barselonos „Winterthur FCB", su kuria du kartus iš eilės laimėjo ispanijos čempionatą ir buvo išrinktas geriausiu Europos žaidėju. Vėliau (1997–2000 m.) žaidė Graikijos (Pirėjo „Olympiacos") ir Italijos (tuometėje Bolonijos „PAF") komandose. Galiausiai karjerą baigė toje pačioje Winterthur FCB po patirtų sunkių traumų. Po 2001-2002 sezono buvo arti susitarimo su Indiana Pacers klubu. 

Baigęs sportininko karjerą, pradėjo dirbti Europos krepšininkų vadybininkų NBA lygoje, vėliau tapo NBA vyriausiuoju vadybininku tarptautinėms operacijoms. 2013 m. liepos viduryje tapo NBA komandos Denverio Nuggets vyriausiojo vadybininko asistentu. 2020 m. balandžio viduryje tapo Čikagos „Bulls" krepšinio operacijų viceprezidentu.

Vedęs, žmona – Gina, sūnūs – Erikas ir Maiklas.

Apdovanojimai
-------------

* 1992, 1996 metais Olimpinėse žaidynėse laimėjo bronzos medalius
* 1995 metų Europos vicečempionas
* 1997 metų Europos žvaigždžių rungtynių naudingiausias žaidėjas
* 1997, 1999 metais dalyvavo Europos žvaigždžių rungtynėse
* 1996 metų geriausias Europos krepšininkas
* 2001 metais laimėjo Ispanijos taurę (Copa del Rey)
* 2000 metų Italijos lygos čempionas
* 1996, 1997, 2001 m. Ispanijos lygos čempionas

Įvertinimas
-----------

* 1995 m. Lietuvos didžiojo kunigaikščio Gedimino ordino Karininko kryžius
* 1996 m. Lietuvos didžiojo kunigaikščio Gedimino ordino Komandoro didysis kryžius

Šaltiniai
---------

1. ↑  *Artūras Karnišovas*. Visuotinė lietuvių enciklopedija, T. IX (Juocevičius-Khiva). – Vilnius: Mokslo ir enciklopedijų leidybos institutas, 2006. 460 psl.
2. ↑
3. ↑